İ.İsmayılov. Çox sağ olun, Ziyafət müəllim. Mən ombudsmanın 2008-ci ildə illik məruzəsi vaxtı çıxış etdim və müəyyən arzularımı bildirdim. Bu arzularım ancaq xey-irxah niyyətdən idi. Xatırlayırsınızsa, bildirdim ki, insan hüquqları fərdi hüquqdur, kollektiv hüquq deyil. Bu hüqu-qlar fərdlə hakimiyyət arasındakı münasibətləri nizama salır, dövlətlərarası münasibətləri nizama salmır. Ancaq Elmira xanımın hesabatından belə çıxır ki, bu, kollektiv hüquqdur, dövlətlərarası münasibətləri nizama salır. Elmira xanım he-sabatında göstərirdi ki, Moskvaya gedib, hüquq mühafizə orqanlarının rəhbərləri ilə görüşüb və Azərbaycan vətəndaşlarının hüquqlarını müdafiə edib. Bu, əlbəttə, El-mira xanımın işi deyildi. Mən çox şadam ki, bugünkü məruzəsində bu yoxdur, yəni buna dövlətlərarası münasibətlər kimi baxmır. Ancaq çox təəssüf edirəm ki, Elmira xanım yenə insan hüquqlarını kollektiv hüquq hesab edir. Burada savadlı hüquqşünaslarımız var, istərdim, onlar da bu məsələyə qarışsınlar. Çünki belə yanaşma, ümumiyyətlə, məsələnin ancaq mənfi həllinə gətirib çıxara bilər. Bu, fərdi hüquqdur, konkret fərdin hüququ müdafiə olunmalıdır, qa-çqının, köçkünün, ahılın, cavanın, qadının, uşağın yox. Belə yanaşma ola bilməz. İstərdim ki, Elmira xanım gələcək fəaliyyətində bunu nəzərə alsın.